Document ID: 31993R3223

Uredba Komisije (ES) št. 3223/93
z dne 25. novembra 1993
o statističnih podatkih v zvezi z izplačili izvoznih nadomestil za nekatere kmetijske proizvode, izvožene v obliki blaga iz Uredbe Sveta (EGS) št. 3035/80
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne izdelke [1], kakor je bila nazadnje spremenjena z Uredbo (EGS) št. 2071/92 [2], in zlasti člena 28 Uredbe ter ustreznih določb drugih uredb o skupnih ureditvah trgov iz člena 1 Uredbe Sveta (EGS) št. 3035/80 z dne 11. novembra 1980 o splošnih pravilih za dodeljevanje izvoznih nadomestil za nekatere kmetijske proizvode, izvožene v obliki blaga, ki ni zajeto v Prilogi II Pogodbe, in o merilih za določitev zneskov takšnih nadomestil [3], kakor je bila nazadnje spremenjena z Uredbo (EGS) št. 3381/90 [4],
ker člen 17(1) Uredbe (EGS) št. 804/68 in ustreznih določb drugih uredb o skupni ureditvi trgov iz drugega odstavka preambule te uredbe določa pravila za odobravanje nadomestil za nekatere kmetijske proizvode, izvožene v obliki blaga, ki jih ne zajema Priloga II k Pogodbi o ustanovitvi EGS;
ker Uredba (EGS) št. 3035/80 za nekatere kmetijske proizvode, izvožene v obliki blaga, ki jih ne zajema Priloga II k Pogodbi, določa splošna pravila za odobravanje izvoznih nadomestil in merila za določanje višine teh nadomestil;
ker mora imeti Komisija na voljo nekatere statistične podatke, da bi lahko ustrezno spremljala sprejete ukrepe o izvoznih nadomestilih, odobrenih za kmetijske proizvode, izvožene v obliki blaga, ki ga ne zajema Priloga II k Pogodbi; ker bi ji pristojni organi držav članic zato morali pošiljati takšne podatke;
ker je treba spremeniti določbe o sporočanju tovrstnih statističnih podatkov iz Uredbe Komisije (EGS) št. 1762/89 [5]; ker je zaradi jasnosti treba to uredbo nadomestiti;
ker bi se ta uredba morala uporabljati od prvega dne v mesecu, ko se začne leto 1993/94 Jamstvenega oddelka EKUJS;
ker so ukrepi, predvideni s to uredbo, v skladu z mnenjem pristojnih upravljalnih odborov,
SPREJELA NASLEDNJO UREDBO:
Člen 1
Države članice sporočajo Komisiji potrebne statistične podatke za pretekli mesec koledarskega leta najpozneje do konca naslednjega meseca na naslednji naslov:
Komisija Evropskih skupnosti,
Generalni direktorat III,
Blago, ki ni v Prilogi II trgovinski režimi.
200 rue de la Loi,B-1049
Bruselj, Belgija.
Člen 2
V tej uredbi:
- "skupine proizvodov" pomenijo skupine, navedene v stolpcu (1) Priloge A,
- "osnovni kmetijski proizvodi" pomenijo proizvode iz Priloge B,
- "odobrena nadomestila" pomenijo nadomestila, ki so bila odobrena v skladu s poglavjem 2 ali 3 naslova 2 ali s členom 47 Uredbe Komisije (EGS) št. 3665/87 [6].
Člen 3
Statistični podatki iz člena 1 morajo vsebovati:
- količino izvoženega blaga iz Uredbe (EGS) št. 3035/80, razčlenjeno po skupinah proizvodov, za katere so bila izplačana izvozna nadomestila v preteklem mesecu, izraženo v tonah ali v drugi merski enoti, skupaj z oznako enote,
- za vsako skupino proizvodov iz prve alinee višino odobrenih nadomestil v preteklem mesecu za vsakega od osnovnih kmetijskih proizvodov, izraženo v nacionalni valuti,
- za vsako skupino proizvodov iz prve alinee količine vsakega od osnovnih proizvodov, na katerega se nanaša nadomestilo, izražene v tonah ali v drugi merski enoti, skupaj z oznako enote.
Člen 4
Sklicevanje na razveljavljeno uredbo velja kot sklicevanje na to uredbo.
Uredba (EGS) št. 1762/89 se razveljavi.
Člen 5
Ta uredba začne veljati z dnem objave v Uradnem listu Evropskih skupnosti.
Uredba se uporablja za nadomestila, izplačana od 1. oktobra 1993.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. novembra 1993

Labels: 3
19
6